《叹废寺联句》
明代·夏良胜

石田无主半榛荒，古刹看看瓦砾场。山脊垂头欲宾主，泉声入耳助凄凉。

空阶雨过苔侵壁，圮屋春来燕语梁。怪我征轺破寥落，谈玄坐上月痕光。

作者简介：（1480—1538）明江西南城人，字于中。正德三年进士。授刑部主事，调吏部，进考功员外郎，以谏南巡，被杖除名。嘉靖初复职。以争“大礼”，阻张璁等超擢，遭忌恨。迁南京太常少卿。被仇者所讦，谪戍辽东。有《东洲初稿》、《中庸衍义》、《铨司存稿》。